# **Výzva na predkladanie ponúk za účelom stanovenia**

# **predpokladanej hodnoty zákazky (ďalej len PHZ)**

Stanovenie predpokladanej hodnoty zákazky podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní”)

1. **Obstarávateľ:**

Názov: Mäso ZEMPLÍN, a.s.

Sídlo: Užhorodská 86, 071 01 Michalovce

IČO: 36205915

DIČ: 2020040583

IČ DPH: SK2020040583

Kontaktná osoba: Ing. Zuzana Lenická

Tel. číslo: 0903 434 400

1. **Zatriedenie obstarávacieho subjektu podľa zákona:**

Obstarávateľ podľa § 8 ods. 1 zákona o verejnom obstarávaní.

1. **Názov predmetu zákazky:**

Zvýšenie konkurencieschopnosti Mäso ZEMPLÍN, a.s.

1. **Druh zákazky (tovar, služby, stavebné práce):** tovar
2. **Hlavné miesto dodania:**

Mäso ZEMPLÍN, a.s., Užhorodská 86, 071 01 Michalovce

1. **Výsledok obstarávania (typ zmluvy, lehota na realizáciu zákazky, platobné podmienky):**

Vyhodnotenie prieskumu trhu nevedie k uzatvoreniu dodávateľsko-odberateľského vzťahu. Slúži len na účely určenia PHZ

1. **Opis predmetu zákazky:**

Predmetom zákazky je obstaranie inovatívnej technológie pre vytvorenie podmienok pre zavedenie nových výrobkov a zvýšenie kvality existujúcej produkcie vrátane zavedenia prvkov ekologickej výroby.

Pôjde o nasledujúce technológie:

*• Automatický nárezový stroj s dopravníkom a podstavcom, 1 ks*

*• Vákuový baliaci automat, 1 ks*

Tieto dva stroje spolu budú tvoriť automatickú linku na sériu nových nárezových produktov.

*• Automatický porcovací stroj mletého mäsa, 1 ks*

*• Tvarovacie zariadenie hamburgerov, 1 ks*

*• Poloautomatický stroj na SKIN balenie, 1 ks*

Tieto stroje spolu budú tvoriť linku na výrobu hamburgerov, mäsových guličiek a ďalších výrobkov z mletého mäsa balených v inovatívnych obaloch pozostávajúcich z podkladového kartónu a krycej fólie.

*• Schladzovacia komora, 1 ks*

Nahradí existujúcu komoru, zníži vysokú spotrebu vody bez potreby dodatočného dochladzovania pred procesom balenia údenín, znížia sa straty nadmerným odparom.

*• Vákuová balička, 1 ks*

*• Zmršťovacia nádrž, 1 ks*

Tieto dva stroje budú fungovať spoločne na balenie údením, čím sa zvýši ich trvanlivosť.

*• Röntgenové zariadenie, 1 ks*

Bude kontrolovať hotové výrobky na prítomnosť nežiadúcich cudzích častíc.

*• Umývačka prepraviek s automatickým posunom prepraviek a modulom pre sušenie prepraviek, 1 ks*

*• Umývací stroj na údenárske palice, 1 ks*

Umývačky sú so zníženou spotrebou vody, zabezpečujú kvalitnejšie umývanie a hygienu pomocného materiálu vo výrobe.

Špecifikácia parametrov na predmet zákazky je uvedené v dokumente, ktorý je Prílohou tejto Výzvy na predkladanie ponúk. Názov dokumentu: „Specifikacia parametrov na predmet zakazky - ponuka uchadzaca“ vo formáte .xls.

Obstarávateľ v dokumente: „Specifikacia parametrov na predmet zakazky - ponuka uchadzaca“ zadefinoval pre každý typ technológie (v samostatnej záložke dokumentu) minimálne technické požiadavky, ktoré musí spĺňať ponúkané technické vybavenie/výrobok v ponuke uchádzača. Poslednou záložkou je cenová ponuka.

1. **Spoločný slovník obstarávania: n/a**
2. **Požiadavka na ponuku:**

Predkladané cenové ponuky na dodanie tovaru musia spĺňať špecifikované požiadavky, ktoré sú uvedené v prílohe výzvy.

Uchádzač ocení a vyplní položky v dokumente „Specifikacia parametrov na predmet zakazky - ponuka uchadzaca“ vo formáte .xls.

Uchádzač vyplní polia vyznačené žltou farbou v každej samostatnej záložke v tomto dokumente.

Uchádzač v lehote stanovenej obstarávateľom doručí obstarávateľovi podpísaný a opečiatkovaný dokument „Specifikacia parametrov na predmet zakazky - ponuka uchadzaca“ vo formáte .pdf (alebo obdobnom formáte) a rovnako tak vo formáte .xls (nepodpísaný), pričom v zaslanom dokumente vyplní:

* názov výrobcu a typové označenie výrobku, ktorý je predmetom cenovej ponuky – v každej samostatnej záložke v dokumente*:* „Specifikacia parametrov na predmet zakazky - ponuka uchadzaca“
* hodnotu parametrov v súlade s minimálnou špecifikáciou zadefinovanou obstarávateľom – *v každej samostatnej záložke v dokumente:* „Specifikacia parametrov na predmet zakazky - ponuka uchadzaca“

Uchádzač je povinný uviesť ku každej technológii požadovanej obstarávateľom parametre ním ponúkanej technológie a ostatné náklady spojené s dodaním každej technológie

* identifikačné údaje o svojej spoločnosti v záložke cenová ponuka *v dokumente:* „Specifikacia parametrov na predmet zakazky - ponuka uchadzaca“
* cenová ponuka v požadovanej štruktúre – *samostatná záložka v dokumente:* „Specifikacia parametrov na predmet zakazky - ponuka uchadzaca“

 Do ceny jednotlivých technológií je uchádzač povinný započítať ostatné náklady spojené s dodaním a montážou – v súlade so špecifikáciou pri predmetnej technológií.

* dátum spracovania ponuky v záložke cenová ponuka *v dokumente:* „Specifikacia parametrov na predmet zakazky - ponuka uchadzaca“
* podpis a pečiatka (dokument vo formáte .pdf).

V prípade nesplnenia vyššie uvedených požiadaviek na spôsob vypracovania ponuky alebo neúplnosti ponuky nebude predložená ponuka zaradená do vyhodnotenia prieskumu trhu za účelom stanovenia PHZ.

Uchádzač nemusí predkladať v ponuke doklad o oprávnení dodávať tovar, pokiaľ má toto oprávnenie zapísané v Obchodnom registri SR alebo Živnostenskom registri SR, nakoľko ide o verejne dostupné registre. Obstarávateľ si túto skutočnosť overí sám. V prípade, že uchádzač preukazuje oprávnenosť dodávať tovar, uchádzač je povinný predložiť kópiu tohto dokladu.

1. **Lehota na predkladanie ponúk uplynie dňa: 19.01.2024 do 16:00 hod.**

Na ponuku predloženú po uplynutí lehoty na predkladanie ponúk obstarávateľ nebude prihliadať.

1. **Spôsob a miesto na predloženie ponúk:**

Cenové ponuky sa predkladajú cez systém JOSEPHINE. Pred predložením cenových ponúk je nevyhnutné sa registrovať na stránke: https://josephine.proebiz.com/sk/.

Manuál k registrácií a podávaniu zákaziek je možné nájsť na webovej stránke:

## <https://www.apa.sk/51-prv-2021/prca-s-josephine-pre-potreby-vzvy-4-2-v-kocke/11256>

1. **Vyhodnotenie ponúk:**

Vyhodnotenie prieskumu trhu nevedie k uzatvoreniu dodávateľsko-odberateľského vzťahu. Slúži len na účely určenia PHZ

Spôsob určenia PHZ: Aritmetický priemer zistených indikatívnych cien v eurách bez DPH.

1. **Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk)

1. **Zákazka sa týka projektu / programu financovaného z fondov EÚ:**

Názov projektu: Zvýšenie konkurencieschopnosti Mäso ZEMPLÍN, a.s.

Názov programu: Program rozvoja vidieka Slovenskej republiky 2014-2022

Číslo výzvy: 51/PRV/2021

Opatrenie 4. Investície do hmotného majetku

Podopatrenie 4.2. Podpora pre investície na spracovanie/uvádzanie na trh a/alebo vývoj poľnohospodárskych výrobkov

1. **Dátum zaslania výzvy na predkladanie ponúk: 12.01.2024**

Príloha: „Specifikacia parametrov na predmet zakazky - ponuka uchadzaca“ vo formáte .xls

 Ing. Zuzana Lenická

 Kontaktná osoba